અહીં પાટીદારોની નારાજગી સાથે જૂથબંધીએ એવી સ્થિતિ સર્જી છે કે ખુદ મુખ્યપ્રધાન આનંદીબહેન પટેલને પાંચ દિવસમાં ત્રણ વખત વિસ્તારની મુલાકાત લઇને કાર્યકરો સાથે સંવાદ કરવો પડી રહ્યો છે. મંગળવારે સાંજે મુખ્યપ્રધાન એઇસી સર્કલ નજીક એક પાર્ટી પ્લોટ ખાતે યુવા મોરચા કાર્યકર્તા સંમેલનને સંબોધવાના છે. ભાજપમાં ઉમેદવારોની પસંદગીના મામલે ભલે આ વખતે ખાનપુર કાર્યાલયે તોડફોડ થઇ નથી કે ક્યાંય નારાજ થઇને ભાજપ સામે અપક્ષ ઉમેદવારી કરવાની ઘટના બની નથી. એ વેળાએ સમયસર રીતે પ્રદેશ ઉપપ્રમુખ અને અમદાવાદના સંગઠન પ્રભારી આઇ.કે. જાડેજાએ મામલો સંભાળી લીધો હતો. પરંતુ હવે જે રીતે ૪૮ વોર્ડ પૈકી ૩૮ જેટલા વોર્ડમાં સળવળાટ થઇ રહ્યો છે તેનાથી નેતાગીરીને રોજે રોજની સ્થિતિનો દિવસમાં બે વખત હિસાબ લેવો પડી રહ્યો છે.